

Gradsko vijeće

# KLASA:021-05/21-01/04

# URBROJ:2186/18-02/1-21-3

Ludbreg, 14. lipnja 2021.

**Z A P I S N I K**

**2. sjednice Gradskog vijeća Grada Ludbrega održane 14. lipnja 2021. godine u Centru za kulturu i informiranje “Dragutin Novak” Ludbreg s početkom u 18,00 sati.**

Predsjednik Gradskog vijeća Grada Ludbrega Darko Jagić obavijestio je tko je pozvan na današnju sjednicu, a tko je obaviješten o održavanju današnje sjednice, pozdravio je sve prisutne, te zamolio da se izvrši prozivka.

Po izvršenoj prozivci, predsjednik Gradskog vijeća konstatirao je da je na današnjoj sjednici Gradskog vijeća od 13 vijećnika nazočno 12 vijećnika, da se mogu donositi pravovaljane odluke, te je otvorio 2. sjednicu Gradskog vijeća.

**NAZOČNI VIJEĆNICI**: Tihomir Horvat, Anica Happ, Darko Jagić, Maca Jančić, Gordana Loparić, Ivana Škorjanec, Marija Schubert, Krešimir Horvat, Jasminka Topolko, Kristina Mirčetić Petrin, Igor Franolić i Zlatko Sova.

Na sjednici nije bilo vijećnika Gorana Križanića.

Pored vijećnika, sjednici su nazočni gradonačelnik Grada Ludbrega Dubravko Bilić, pročelnica Upravnog odjela za financije i komunalni sustav Irena Kučina, pročelnica Upravnog odjela za razvojne projekte, društvene djelatnosti i lokalnu samoupravu Erina Stančin, voditeljica Odsjeka za lokalnu samoupravu i opće poslove Mirjana Balažinec te predstavnici sredstava javnog priopćavanja.

Predsjednik Gradskog vijeća napomenuo je da prema Poslovniku Gradskog vijeća na početku sjednice – u tijeku «aktualnog sata», a prije prelaska na dnevni red, vijećnici mogu postavljati vijećnička pitanja gradonačelniku i pročelnicama upravnih tijela u svezi poslova iz njihova djelokruga.

Isto tako vijećnici mogu postavljati pitanja koja se odnose na rad i djelokrug Gradskog vijeća i njegovih radnih tijela, gradonačelnika i njegovih radnih tijela, mjesnih odbora, upravnih tijela Grada, trgovačkih društava u kojima Grad ima udjele, javnih ustanova kojima je Grad osnivač, pravnih osoba koje se financiraju iz proračuna Grada, te drugih pravnih osoba koje imaju javne ovlasti i obavljaju ih na području Grada Ludbrega.

Člancima 63. i 64. Poslovnika Gradskog vijeća Grada Ludbrega utvrđen je način postavljanja pitanja i davanja odgovora pa poziva vijećnike i ovlaštenike za davanje odgovora kojima će pitanja biti postavljena, da se istog pridržavaju.

Vijećnička pitanja postavili su vijećnici slijedećim redoslijedom:

**Marija Schubert** – koristi priliku da postavi prvo vijećničko pitanje u ovom sazivu. Mještani Slokovca i Sigeca Ludbreškog pitaju koja je trenutno aktualna situacija sa Županijskim cestama vezana za nogostupe i vezana za prometnu infrastrukturu te pojačani promet kroz ta sela.

Obzirom da je uvedena pametna rasvjeta, zanima ju da li se već može procijeniti i znaju li se podaci koliko je ušteda u troškovima električne energije.

**Anica Happ –** ima dva pitanja za gradonačelnika, a zanimaju naše sugrađane. Može li se znati kada će se početi provoditi Aglomeracija, a drugo pitanje je kada će početi izgradnja rotora u Kućanu Ludbreškom.

**Kristina Mirčetić Petrin** - ima dva pitanja za gradonačelnika. Prvo pitanje se tiče pedijatrijske ambulante u Ludbregu. Prije par mjeseci smo razgovarali o tome da će Grad predložiti Domu zdravlja Varaždinske županije da bi se sufinanciralo zapošljavanje pedijatra. Bili smo na sastanku gdje su bili neki roditelji koji su iznesli svoje probleme i što ih muči vezano uz taj problem pa ju zanima je li se dalje nešto postupilo po tome i da li je Domu zdravlja predloženo nekakvo sufinanciranje u sklopu natječaja za primanje pedijatra i da li će se nešto vezano uz to dogoditi.

Drugo pitanje je vezano za one podzemne spremnike, konkretno tamo kod Ribičkog doma. Naime, uvijek su puni i to ne samo da su puni, nego je smeća jako puno okolo pa ju zanima obzirom da je bilo riječi o tome da će biti postavljene kamere, vidi li se tko to stavlja, jesu li naplaćene kakve kazne ili poslana upozorenja da se to ne ponavlja više.

**Gordana Loparić**  - postavlja dva pitanja gradonačelniku. Prvo pitanje se odnosi na ovu zgradu gdje se sada nalaze, radi se o zgradi CZKI „Dragutin Novak“. Vidimo, obnovljena je, napravljen je projekat energetske obnove, međutim zanima ju je li završena rekonstrukcija zgrade CZKI “Dragutin Novak”, te je li predviđeno uređenje kino-dvorane i u kojem opsegu? Znamo da nam je takva dvorana kakva je već sigurno više od pola stoljeća, da je bina puna prašine kad netko nastupa, da su stolice u gotovo raspadajućem stanju, a ona tehnika je zastarjela i Udruge kao i ostale organizacije Grada jednostavno već neko duže vrijeme nisu mogle tu nešto dobro odraditi.

Drugo pitanje je za vezano uz prirodni potencijal u neposrednom centru grada, a to je naš predivan „Otok Mladosti“ pa ju zanima, kao i građane koji ga već neko duže vrijeme koriste, za pješačenje, hodanje, nordijski hod ili trče. Sad ju zanima koji su sve sadržaji/objekti predviđeni na ludbreškom otoku i do kad se planira završetak radova. Da se zna kako bismo si mogli isplanirati što dalje, hoćemo li se nekim hobijem baviti ili profesionalnim sportom.

**Krešimir Horvat –** za početak je iskoristio priliku da najprije čestita svim izabranim vijećnicima ispred Narodne stranke -Reformista, kao i gradonačelniku na trećem mandatu, ali i onima svima koji su se dali birati da budu na listama. Napomenuo je da će oni iz Narodne stranke – Reformista biti konstruktivna oporba, podržati će sve pametne i dobre prijedloge, a ono što smatraju da nije dobro da će kritizirati i probati i promijeniti. Pitanje je, odnosno više bi se nadovezao, kao još uvijek predsjednik Upravnog vijeća ŽUC-a, na prvo pitanje što se tiče Županijske uprave za ceste odnosno pješačkih staza kroz Sigetec i Slokovec da li se zna, odnosno zna li gradonačelnik gdje bi trebala ići cijev od kanalizacije. Nastavio je sa svojim pitanjem na način da objasni da zna gdje treba ići jer ŽUC je osigurao 1.400.000,00 kn na Upravnom vijeću ŽUC-a, upravo za te ceste, a naravno uz dogovor s gradonačelnikom da krene prva faza Sigetec, druga faza je bila predviđena Slokovec i onda naravno prema Apatiji, kroz nekakve tri godine. Naravno, kad su osigurali sredstva ispostavilo se da je to najveći iznos od svih gradova i općina na području Županije koje su osigurali, ali onda je došlo do jednog malog problema kada se došlo do situacije da vide građevinsku dozvolu, tada se utvrdilo da kanalizacijska cijev ide s desne strane ako se gleda od semafora prema Sigecu, dakle, ide s desne strane, a svi ostali priključci idu s lijeve strane,a ne kako je prvobitno bilo predviđeno da idu po sredini ceste. Morate znati da kod izgradnje pješačkih staza morate izgraditi i odvodnju, odnosno cijev za odvodnju koja ide uz rub pješačkih staza i da bi onda postavili tu cijev, čak se još i planiralo ukoliko bi išla po sredini da se krene s izgradnjom no na ovaj način se nije moglo jer 1.400.000,00 kn, jer ukoliko krene Aglomeracija, bi se bacili u vjetar. Obzirom da su to novci građana smatra da nije u redu da se bezveze potroše. Pitanje je bilo da li se znalo gdje je trebala ići cijev, a odmah je dao i odgovor, ali može i gradonačelnik odgovoriti.

*Odgovore na sva vijećnička pitanja dao je gradonačelnik Grada Ludbrega Dubravko Bilić.*

Obzirom da više nije bilo vijećničkih pitanja, predsjednik Gradskoga vijeća Grada Ludbrega – g. Darko Jagić zaključio je aktualni sat.

Predsjednik je obavijestio sve prisutne da je sjednicu napustio vijećnik Igor Franolić te je konstatirao da je od ukupno 13 vijećnika na sjednici prisutno 11 vijećnika.

S obzirom da su vijećnicu dobili službenu obavijest o predloženim točkama dnevnog reda za današnju 2. sjednicu Gradskoga vijeća, a neposredno prije početka sjednice na klupe je podijeljen i poziv s predloženim dnevnim redom današnje sjednice, predsjednik je pitao nazočne vijećnike da li ima kakvih eventualno izmjena ili dopuna u odnosu na predloženi dnevni red.

Konstatirao je da se nitko nije javio za izmjene ili dopune dnevnog reda današnje 2. sjednice Gradskoga vijeća.

Potom je za današnju 2. sjednicu Gradskog vijeća Grada Ludbrega predložio slijedeći:

**D N E V N I R E D**

**1.**

**a) Prijedlog Godišnjeg izvještaja o izvršenju Proračuna Grada Ludbrega za**

**2020. godinu**

**b) Prijedlog Izvještaja o provedbi plana razvojnih programa Grada Ludbrega**

**za siječanj-prosinac 2020. godine**

**c) Prijedlog Izvještaja o izvršenju Programa javnih potreba u društvenim**

**djelatnostima Grada Ludbrega za 2020. godinu**

**d)Prijedlog Izvještaja o izvršenju Programa građenja komunalne**

**infrastrukture u Gradu Ludbregu u 2020. godini**

**e) Prijedlog Izvještaja o izvršenju Programa održavanja komunalne**

**infrastrukture u Gradu Ludbregu u 2020. godini**

**f) Prijedlog Odluke o prihvaćanju godišnjeg izvještaja o izvršenju**

**Proračuna Grada Ludbrega za 2020. godinu**

**2. Prijedlog Odluke o utvrđivanju i raspodjeli rezultata poslovanja te pokriću manjka prihoda i primitaka Proračuna Grada Ludbrega za 2020. godinu**

**3. Prijedlog Odluke o zahtjevu društva Sunce moje malo d.o.o., za brisanje tereta zabrane otuđenja i/ili opterećenja nekretnine kupljene od Grada Ludbrega**

**4. Prijedlog Odluke o kupnji određenih nekretnina starog mlina u Ludbregu**

**5. Razmatranje Izvještaja o radu i financijskih izvještaja za 2020. godinu:**

**a)Gradske knjižnice i čitaonice „Mladen Kerstner“ Ludbreg**

**b)Centra za kulturu i informiranje „Dragutin Novak“ Ludbreg**

**c)Dječjeg vrtića „Radost“ Ludbreg**

**d)Vatrogasne zajednice Grada Ludbrega**

**e)Turističke zajednice Grada Ludbrega**

**f)Zajednice športskih udruga Grada Ludbrega**

**g)Gradskog društva Crvenog križa Ludbreg**

**6. a) Prijedlog Odluke o davanju suglasnosti za provedbu ulaganja na području**

**jedinice lokalne samouprave – Grad Ludbreg u naselju Ludbreg za**

**provedbu ulaganja „Rekonstrukcija i dogradnja Dječjeg vrtića „Radost“**

**Ludbreg“**

**b) Prijedlog Odluke o davanju suglasnosti za provedbu ulaganja na području**

**jedinice lokalne samouprave – Grad Ludbreg u naselju Selnik za**

**provedbu projekta „Rekonstrukcija Društvenog doma u Selniku“**

Predsjednik Gradskog vijeća Grada Ludbrega Darko Jagić, po izvršenom glasovanju, **konstatirao je da je predloženi dnevni red 2. sjednice Gradskog vijeća JEDNOGLASNO prihvaćen i to s 11 glasova „ZA“.**

Prelazi se na rješavanje po pojedinim točkama dnevnog reda.

……………………….

**Točka 1.**

**a) Prijedlog Godišnjeg izvještaja o izvršenju Proračuna Grada Ludbrega za**

**2020. godinu**

**b) Prijedlog Izvještaja o provedbi plana razvojnih programa Grada Ludbrega**

**za siječanj-prosinac 2020. godine**

**c) Prijedlog Izvještaja o izvršenju Programa javnih potreba u društvenim**

**djelatnostima Grada Ludbrega za 2020. godinu**

**d)Prijedlog Izvještaja o izvršenju Programa građenja komunalne**

**infrastrukture u Gradu Ludbregu u 2020. godini**

**e) Prijedlog Izvještaja o izvršenju Programa održavanja komunalne**

**infrastrukture u Gradu Ludbregu u 2020. godini**

**f) Prijedlog Odluke o prihvaćanju godišnjeg izvještaja o izvršenju**

**Proračuna Grada Ludbrega za 2020. godinu**

Prijedlog Godišnjeg izvještaja o izvršenju Proračuna Grada Ludbrega za 2020. godinu, kao i Prijedlog Izvještaja o provedbi plana razvojnih programa Grada Ludbrega za siječanj-prosinac 2020. godine obrazložila je pročelnica Upravnog odjela za financije i komunalni sustav Irena Kučina prema pisanim materijalima.

*Predsjednik Gradskog vijeća Darko Jagić vijećnicima je napomenuo da će po točci 1. biti pojedinačni izvještaji po pojedinim podtočkama, rasprava će biti objedinjena po svim podtočkama, a glasanje pojedinačno o pojedinoj podtočci. Nakon toga Predsjednik je napomenuo da će se s točkom 1. nastaviti nakon pročitane obavijesti o osnivanju Kluba vijećnika koju je predsjednik Gradskoga vijeća primio tijekom sjednice :*

„*Sukladno odredbama članka 10. Poslovnika Gradskog vijeća Grada Ludbrega obavještavamo Vas o osnivanju* *Kluba vijećnika Kandidacijske liste grupe birača nositelja Dubravka Bilića i vijećnice izabrane na kandidacijskoj listi SDPa Kristine Mirčetić Petrin*

*Članovi Kluba vijećnika su:*

1. *TIHOMIR HORVAT, Selnik, Glavna ulica 27*
2. *ANICA HAPP, Kučan Ludbreški, Kučan Ludbreški 59*
3. *DARKO JAGIĆ, Ludbreg, V. Nazora 10*
4. *MACA JANČIĆ, Ludbreg, Preloška 2A*
5. *GORDANA LOPARIĆ, Ludbreg, Ulica Braće Radić 9*
6. *IVANA ŠKORJANEC, Ludbreg, Vatroslava Lisinskog 13*
7. *MARIJA SCHUBERT, Ludbreg, Andrije Kačića Miošića 16*
8. *KRISTINA MIRČETIĆ PETRIN, Ludbreg, Ulica Kardinala F. Kuharića 4 (SDP)*

*Klub vijećnika kandidacijske liste grupe birača nositelja Dubravka Bilića i vijećnice izabrane na kandidacijskoj listi SDPa Kristine Mirčetić Petrin imenovao je za predsjednicu Kluba* ***gđu. Macu Jančić.“***

Nakon pročitane obavijesti o osnivanju Kluba vijećnika predsjednik je predložio da se nastavi rad po utvrđenom dnevnom redu odnosno iznošenje obrazloženja pod podtočkom 1.c.

Prijedlog Izvještaja o izvršenju Programa javnih potreba u društvenim djelatnostima Grada Ludbrega za 2020. godinu obrazložila je pročelnica Upravnog odjela za razvojne projekte, društvene djelatnosti i lokalnu samoupravu Erina Stančin prema pisanim materijalima.

Prijedlog Izvještaja o izvršenju Programa građenja komunalne infrastrukture u Gradu Ludbregu u 2020. godini, Prijedlog Izvještaja o izvršenju Programa održavanja komunalne infrastrukture u Gradu Ludbregu u 2020. godini kao i Prijedlog Odluke o prihvaćanju godišnjeg izvještaja o izvršenju Proračuna Grada Ludbrega za 2020. godinu obrazložila je pročelnica Upravnog odjela za financije i komunalni sustav Irena Kučina prema pisanim materijalima.

Predsjednik je otvorio raspravu po klubovima.

Stav Kluba vijećnika kandidacijske liste grupe birača nositelja Dubravka Bilića i vjećnice SDPa iznijela je vijećnica Maca Jančić istaknuvši da je Klub raspravljao o ovoj točci te smatraju, da obzirom da većina sadašnjih vijećnika nije bila u prošlom sazivu ovu točku bi trebali prihvatiti i započeti s radom dalje te će Klub ovu točku podržati, a isto predlažu i ostalim vijećnicima.

Potom je otvorena pojedinačna rasprava:

U pojedinačnoj raspravi su sudjelovali vijećnici Krešimir Horvat i Marija Schubert te gradonačelnik Grada Ludbrega Dubravko Bilić.

Potom je predsjednik dao na glasanje prijedloge po pojedinim podtočkama ove točke.

**Gradsko vijeće Grada Ludbrega JEDNOGLASNO JE – s 11 glasova „ZA“ donijelo je Godišnji izvještaj o izvršenju Proračuna Grada Ludbrega za 2020. godinu.**

(Godišnji izvještaj o izvršenju Proračuna Grada Ludbrega za 2020. godinuKLASA: 400-05/21-01/02, URBROJ: 2186/18-02/1-21-1 sastavni je dio ovog Zapisnika)

**Gradsko vijeće Grada Ludbrega JEDNOGLASNO JE – s 11 glasova „ZA“ donijelo Izvještaj o provedbi plana razvojnih programa Grada Ludbrega za siječanj-prosinac 2020. godine.**

(Izvještaj o provedbi plana razvojnih programa Grada Ludbrega za 2020. godinu

KLASA: 400-05/21-01/02, URBROJ: 2186/18-02/1-21-3 sastavni je dio ovog Zapisnika)

**Gradsko vijeće Grada Ludbrega JEDNOGLASNO JE - s 11 glasova „ZA“ usvojilo Izvještaj o izvršenju Programa javnih potreba u društvenim djelatnostima Grada Ludbrega za 2020. godinu**

(Izvještaj o izvršenju programa javnih potreba u društvenim djelatnostima Grada Ludbrega za 2020. Godinu KLASA: 402-03/19-01/47, URBROJ: 2186/18-02/1-21-28 sastavni je dio ovog Zapisnika)

**Gradsko vijeće Grada Ludbrega JEDNOGLASNO JE - s 11 glasova „ZA“ prihvatilo Izvještaj o izvršenju Programa građenja komunalne infrastrukture u Gradu Ludbregu u 2020. godini**

(Izvještaj o izvršenju programa građenja komunalne infrastrukture u Gradu Ludbregu za 2020. godinu KLASA: 363-02/19-01/09, URBROJ: 2186/18-01/1-21-9 i Zaključak o prihvaćanju Izvještaja KLASA:363-02/19-01/09, URBROJ:2186/18-02/1-21-10 sastavni su dijelovi ovog Zapisnika)

**Gradsko vijeće Grada Ludbrega JEDNOGLASNO JE - s 11 glasova „ZA“ prihvatilo Izvještaj o izvršenju Programa održavanja komunalne infrastrukture u Gradu Ludbregu u 2020. godini**

(Izvještaj o izvršenju programa održavanja komunalne infrastrukture za 2020. godinu

KLASA: 363-02/19-01/02, URBROJ: 2186/18-01/1-21-6 i Zaključak o prihvaćanju Izvještaja KLASA:363-02/19-01/02, URBROJ:2186/18-02/1-21-7 sastavni su dijelovi ovog Zapisnika)

**Gradsko vijeće Grada Ludbrega JEDNOGLASNO JE - s 11 glasova „ZA“ donijelo Odluku o prihvaćanju godišnjeg izvještaja o izvršenju Proračuna Grada Ludbrega za 2020. godinu**

(Odluka o prihvaćanju Godišnjeg izvještaja o izvršenju Proračuna Grada Ludbrega za 2020. godinu KLASA: 400-05/21-01/01, URBROJ: 2186/18-02/1-21-4 sastavni je dio ovog Zapisnika)

…………………….

**Točka 2.**

**Prijedlog Odluke o utvrđivanju i raspodijeli rezultata poslovanja te pokriću manjka prihoda i primitaka Proračuna Grada Ludbrega za 2020. godinu**

Prijedlog Odluke o utvrđivanju i raspodijeli rezultata poslovanja te pokriću manjka prihoda i primitaka Proračuna Grada Ludbrega za 2020. godinu obrazložila je pročelnica Upravnog odjela za financije i komunalni sustav Irena Kučina prema pisanim materijalima.

Rasprave po ovoj točci dnevnog reda nije bilo.

**Gradsko vijeće Grada Ludbrega JEDNOGLASNO JE, bez rasprave i to s 11 glasova „ZA“ donijelo Odluku o utvrđivanju i raspodijeli rezultata poslovanja te pokriću manjka prihoda i primitaka Proračuna Grada Ludbrega za 2020. godinu.**

(Odluka o utvrđivanju i raspodijeli rezultata poslovanja te pokriću manjka prihoda i primitaka Proračuna Grada Ludbrega za 2020. godinu KLASA: 400-05/21-01/02, URBROJ:2186/18-02/1-21-5 sastavni je dio ovog Zapisnika).

………………………….

**Točka 3.**

**Prijedlog** **Odluke o zahtjevu društva Sunce moje malo d.o.o., za brisanje tereta zabrane otuđenja i/ili opterećenja nekretnine kupljene od Grada Ludbrega**

Prijedlog Odluke o zahtjevu društva Sunce moje malo d.o.o. za brisanje tereta zabrane otuđenja i/ili opterećenja nekretnine kupljene od Grada Ludbrega obrazložila je pročelnica Upravnog odjela za financije i komunalni sustav Irena Kučina prema pisanim materijalima.

Rasprave po ovoj točci dnevnog reda nije bilo.

**Gradsko vijeće Grada Ludbrega JEDNOGLASNO JE, bez rasprave i to s 11 glasova „ZA“ donijelo Odluku o zahtjevu društva Sunce moje malo d.o.o., za brisanje tereta zabrane otuđenja i/ili opterećenja nekretnine kupljene od Grada Ludbrega.**

(Odluku o zahtjevu društva Sunce moje malo d.o.o., za brisanje tereta zabrane otuđenja i/ili opterećenja nekretnine kupljene od Grada Ludbrega KLASA:601-02/21-01/02, URBROJ:2186/18-02/1-21-2 sastavni je dio ovog Zapisnika).

………………………

**Točka 4.**

**Prijedlog** **Odluke o kupnji određenih nekretnina starog mlina u Ludbregu**

Prijedlog Odluke o kupnji određenih nekretnina starog mlina u Ludbregu obrazložio je gradonačelnik Grada Ludbrega Dubravko Bilić prema pisanim materijalima.

Po iznijetom obrazloženju predsjednik je otvorio raspravu - prvo po klubovima, a nakon toga pojedinačnu raspravu.

Stav Kluba vijećnika kandidacijske liste grupe birača nositelja Dubravka Bilića i vjećnice SDP-a iznijela je vijećnica Marija Schubert istaknuvši da je Klub raspravljao o ovoj točci te će točku 4.Prijedlog Odluke o kupnji nekretnina starog mlina u Ludbregu svakako podržati i prihvatiti jer je taj projekt važan za sve građane Grada Ludbrega te isto predlažu i ostalim vijećnicima.

U pojedinačnoj raspravi su sudjelovali vijećnici Krešimir Horvat i Zlatko Sova te gradonačelnik Grada Ludbrega Dubravko Bilić.

**Gradsko vijeće Grada Ludbrega JEDNOGLASNO JE – s 11 glasova „ZA“ donijelo Odluku o kupnji određenih nekretnina starog mlina u Ludbregu.**

(Odluka o kupnji određenih nekretnina starog mlina u Ludbregu KLASA:944-01/20-01/09, URBROJ:2186/18-02/1-21-8, sastavni je dio ovog Zapisnika).

..............................

**Točka 5.**

**Razmatranje Izvještaja o radu i financijskih izvještaja za 2020. godinu:**

**a)Gradske knjižnice i čitaonice „Mladen Kerstner“ Ludbreg**

**b)Centra za kulturu i informiranje „Dragutin Novak“ Ludbreg**

**c)Dječjeg vrtića „Radost“ Ludbreg**

**d)Vatrogasne zajednice Grada Ludbrega**

**e)Turističke zajednice Grada Ludbrega**

**f)Zajednice športskih udruga Grada Ludbrega**

**g)Gradskog društva Crvenog križa Ludbreg**

Predsjednik je napomenuo da će se po ovoj točci podnijeti objedinjeno obrazloženje svih izvještaja, nakon toga voditi objedinjena rasprava po svim podtočkama i na kraju obaviti pojedinačno glasanje o svakoj podtočki.

Izvještaj o radu i financijski izvještaj za 2020. godinu i to: Gradske knjižnice i čitaonice „Mladen Kerstner“ Ludbreg, Centra za kulturu i informiranje „Dragutin Novak“ Ludbreg, Dječjeg vrtića „Radost“ Ludbreg, Vatrogasne zajednice Grada Ludbrega, Turističke zajednice Grada Ludbrega, Zajednice športskih udruga Grada Ludbrega te Gradskog društva Crvenog križa Ludbreg obrazložio je gradonačelnik Grada Ludbreg Dubravko Bilić prema pisanim materijalima.

Rasprave po klubovima nije bilo.

U objedinjenoj i pojedinačnoj raspravi su sudjelovali vijećnici: Krešimir Horvat, Anica Happ, Marija Schubert, Maca Jančić, Gordana Loparić i Zlatko Sova te gradonačelnik Grada Ludbrega Dubravko Bilić. Repliku na izlaganje vijećnika je imao vijećnik Krešimir Horvat.

**Gradsko vijeće Grada Ludbrega JEDNOGLASNO JE - s 11 glasova „ZA“ prihvatilo Izvještaj o radu i financijski izvještaj Gradske knjižnice i čitaonice „Mladen Kerstner“ Ludbreg za 2020. godinu.**

(Zaključak o prihvaćanju Izvještaja o radu i financijskog izvještaja Gradske knjižnice i čitaonice „Mladen Kerstner“ Ludbreg za 2020. godinu KLASA: 402-03/21-01/07, URBROJ:2186/18-02/1-21-13 i Izvještaji sastavni su dijelovi ovog Zapisnika).

**Gradsko vijeće Grada Ludbrega JEDNOGLASNO JE - s 11 glasova „ZA“ prihvatilo Izvještaj o radu i financijski izvještaj Centra za kulturu i informiranje „Dragutin Novak“ Ludbreg za 2020. godinu.**

(Zaključak o prihvaćanju Izvještaja o radu i financijskog izvještaja Centra za kulturu i informiranje „Dragutin Novak“ Ludbreg za 2020. godinu KLASA:402-03/21-01/06, URBROJ:2186/18-02/1-21-9 i Izvještaji sastavni su dijelovi ovog Zapisnika).

**Gradsko vijeće Grada Ludbrega JEDNOGLASNO JE - s 11 glasova „ZA“ prihvatilo Godišnji izvještaj Dječjeg vrtića „Radost“ za pedagošku godinu 2019./20. te Izvještaj o poslovanju Dječjeg vrtića „Radost“ Ludbreg za 2020. godinu.**

(Zaključak o prihvaćanju Godišnjeg izvještaja Dječjeg vrtića „Radost“ za pedagošku godinu 2019./20. te Izvještaja o poslovanju Dječjeg vrtića „Radost“ Ludbreg za 2020. godinu KLASA:402-03/21-01/01, URBROJ:2186/18-02/1-21-17 i Izvještaji sastavni su dijelovi ovog Zapisnika).

**Gradsko vijeće Grada Ludbrega JEDNOGLASNO JE - s 11 glasova „ZA“ prihvatilo Izvještaj o radu i financijski izvještaj Vatrogasne zajednice Grada Ludbrega Ludbreg za 2020. godinu.**

(Zaključak o prihvaćanju Izvještaja o radu i financijskog izvještaja Vatrogasne zajednice Grada Ludbrega za 2020. godinu KLASA:402-03/21-01/09, URBROJ:2186/18-02/1-21-12 i Izvještaji sastavni su dio ovog Zapisnika).

**Gradsko vijeće Grada Ludbrega JEDNOGLASNO JE - s 11 glasova „ZA“ prihvatilo Izvještaj o radu i financijski izvještaj Turističke zajednice Grada Ludbrega za 2020. godinu.**

(Zaključak o prihvaćanju Izvještaja o radu i financijskog izvještaja Turističke zajednice Grada Ludbrega za 2020. godinu KLASA:402-03/21-01/08, URBROJ:2186/18-02/1-21-25 i Izvještaji sastavni su dijelovi ovog Zapisnika).

**Gradsko vijeće Grada Ludbrega VEĆINOM GLASOVA i to s 9 glasova „ZA“ i 2 glasa „PROTIV“ prihvatilo je Izvještaj o financijskom poslovanju Zajednice športskih udruga Grada Ludbrega za 2020. godinu.**

(Zaključak o prihvaćanju Izvještaja o financijskom poslovanju Zajednice športskih udruga Grada Ludbrega za 2020. godinu KLASA:402-03/21-01/12, URBROJ:2186/18-02/1-21-6 i Izvještaj sastavni su dijelovi ovog Zapisnika).

**Gradsko vijeće Grada Ludbrega JEDNOGLASNO JE - s 11 glasova „ZA“ prihvatilo Izvještaj o radu i financijski izvještaj Gradskog društva Crvenog križa Ludbreg za 2020. godinu.**

(Zaključak o prihvaćanju Izvještaja o radu i financijskog izvještaja Gradskog društva Crvenog križa Ludbreg za 2020. godinu KLASA:402-03/21-01/10, URBROJ:2186/18-02/1-21-9 i Izvještaji sastavni su dijelovi ovog Zapisnika).

……………………….

**Točka 6.**

**a) Prijedlog Odluke** **o davanju suglasnosti za provedbu ulaganja na području jedinice lokalne samouprave – Grada Ludbrega u naselju Ludbreg za provedbu projekta „Rekonstrukcija i dogradnja Dječjeg vrtića „Radost“ Ludbreg“**

**b****) Prijedlog** **Odluke o davanju suglasnosti za provedbu ulaganja na području jedinice lokalne samouprave – Grada Ludbrega u naselju Selnik za provedbu projekta „Rekonstrukcija Društvenog doma u Selniku“**

Prijedlog Odluke o davanju suglasnosti za provedbu ulaganja na području jedinice lokalne samouprave – Grada Ludbrega u naselju Ludbreg za provedbu projekta „Rekonstrukcija i dogradnja Dječjeg vrtića „Radost“ Ludbreg“ kao i Prijedlog Odluke o davanju suglasnosti za provedbu ulaganja na području jedinice lokalne samouprave – Grada Ludbrega u naselju Selnik za provedbu projekta „Rekonstrukcija Društvenog doma u Selnik“ obrazložila je pročelnica Upravnog odjela za razvojne projekte, društvene djelatnosti i lokalnu samoupravu Erina Stančin prema pisanim materijalima.

Rasprave po klubovima nije bilo.

U objedinjenoj i pojedinačnoj raspravi sudjelovali su vijećnici: Krešimir Horvat, Zlatko Sova, Kristina Mirčetić Petrin, Tihomir Horvat i Marija Schubert.

**Gradsko vijeće Grada Ludbrega JEDNOGLASNO JE i to s 11 glasova „ZA“ donijelo Odluku o davanju suglasnosti za provedbu ulaganja na području jedinice lokalne samouprave – Grada Ludbrega u naselju Ludbreg za provedbu projekta „Rekonstrukcija i dogradnja Dječjeg vrtića „Radost“ Ludbreg“**

(Odluka o davanju suglasnosti za provedbu ulaganja na području jedinice lokalne samouprave – Grada Ludbrega u naselju Ludbreg za provedbu projekta „Rekonstrukcija i dogradnja Dječjeg vrtića „Radost“ Ludbreg“ KLASA:402-09/21-01/08, URBROJ:2186/18-02/1-21-1 sastavni je dio ovog Zapisnika).

**Gradsko vijeće Grada Ludbrega JEDNOGLASNO JE i to s 11 glasova „ZA“ donijelo Odluku o davanju suglasnosti za provedbu ulaganja na području jedinice lokalne samouprave – Grada Ludbrega u naselju Selnik za provedbu projekta „Rekonstrukcija Društvenog doma u Selniku“**

(Odluka o davanju suglasnosti za provedbu ulaganja na području jedinice lokalne samouprave – Grada Ludbrega u naselju Selnik za provedbu projekta „Rekonstrukcija Društvenog doma u Selniku“ KLASA:402-09/21-01/07, URBROJ:2186/18-02/1-21-2 sastavni je dio ovog Zapisnika).

…………………………..

Budući da je dnevni red sjednice Gradskog vijeća Grada Ludbrega iscrpljen, predsjednik Gradskog vijeća Grada Ludbrega Darko Jagić zaključio je sjednicu u 20,35 sati i zahvalio se svima na učešću, strpljenju i raspravama.

.

D o v r š e n o !

ZAPISNIČAR: PREDSJEDNIK

GRADSKOG VIJEĆA:

Tina Novak Darko Jagić